

**Republika e Kosovës**

**Republika Kosova-Republic of Kosovo**

***Qeveria - Vlada - Government***

***Ministria e Punës dhe Mirëqenies Sociale***

***Ministarstvo Rada i Socijalne Zastine – Ministry of Labour and Social Welfare***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**Dokument Konsultimi**

**për**

**Projektrregulloren (MPMS) Nr. xx/2017**

**për Punën e Depos së Mallrave të Ministrisë së Punës dhe Mirëqenies Sociale**

***Nëntor, 2017***

***1. Përmbledhje e shkurtër***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

*Baza Ligjore e nxjerrjes së kësaj Projektrregulloreje është neni 8, paragrafi 1.4 dhe shtojca 10 e Rregullores Nr. 02/2011 për Fushat e Përgjegjësisë Administrative të Zyrës së Kryeministrit dhe Ministrive (Gazeta Zyrtare e Republikës së Kosovës Nr. 1, 18 prill 2011), e ndryshuar dhe e  plotësuar  me  Rregulloren Nr. 07/2011 dhe Rregulloren Nr. 14/2017 (Gazeta Zyrtare e Republikës së Kosovës Nr. 27, 13 tetor 2017), neni 38, paragrafi 6 i Rregullores Nr. 09/2011 për Punën e Qeverisë (Gazeta Zyrtare Nr. 15, 12.09.2011),*

*Me këtë Rregullore organizohet funksionimi efektiv i depos qendrore, për furnizimin me material pune dhe material shpenzues në bazë të kërkesave për nevojat e brendshme të MPMS-së, duke i përfshirë të gjitha strukturat organizative të MPMS-së që janë në vartësi të saj.*

***2. Përshkrimi i shkurtër i çështjes***

*Projektrregullorja (MPMS) Nr. xx/2017 për Punën e Depos së Mallrave të MPMS-së,*

*Adreson çështjet për:*

*- Depoistin dhe depon ndihmëse,*

*- Funksionimin e depos qendrore dhe depos ndihmëse,*

*- Pranimin e mallit në depon qendrore dhe ndihmëse,*

*- Përbërjen e Komisionit,*

*- Pranimin e mallit,*

*- Furnizimin me material shpenzues,*

*- Inventarin e dëmtuar,*

*- Procedurën e rimburësimit të depos, pranim – dorëzimin, procedimin e faturave, fletë përcjelljet e mallrave, etj.*

***3. Qëllimi i Konsultimit***

*Qëllim kryesor i konsultimit për Projektrregulloren në fjalë është që Organi Propozues të ofrojë për grupet e caktuara të interesit mënyrën transparente për opinionet dhe vlerësimet e tyre për dispozitat e kësaj Projektrregulloreje.*

*Për këto dhe për arsye të tjera, Qeveria e Kosovës ka konsideruar që forma më e mirë e procesit të politikbërjes në aspektin legjislativ, është konsultimi online me grupet e interesit, të cilat në një mënyrë apo tjetër, ndikojnë drejtpërdrejtë në përmirësimin e cilësisë së akteve ligjore dhe nënligjore dhe në këtë rast në këtë Projektrregullore.*

*Të gjitha komentet, rekomandimet, alternativat tuaja të propozuara në Projektrregulloren (MPMS) Nr. xx/2017 për Punën e Depos së Mallrave të MPMS-së,* *do t’i analizojmë dhe në afatin sa më të shkurtër, do t’i publikojmë dhe inkorporojmë të Projektrregulloren në fjalë.*

***4. Afati përfundimtar për dhënien e komenteve***

*Afati përfundimtar i dhënies së komenteve në kuadër të procesit të konsultimit online për Projektrregulloren (MPMS) Nr. xx/2017 për Punën e Depos së Mallrave të MPMS-së* ***është deri më 09.12.2017.***

*Komentet duhet të dorëzohen në formë elektronike në e-mail adresën: Naser.islami@rks-gov.net, përmes Platformës Elektronike Online për konsultimet në pjesën ku jepen komentet e përgjithshme dhe specifike.*

*Bashkëngjitur me këtë dokument, gjeni Projektrregulloren për Punën e Depos së Mallrave të MPMS-së.*

***Komentet nga organizatat***

*Ju lutem, që komentet tuaja të ofrohen sipas udhëzimeve të shënuara më poshtë:*

**Emri i organizatës që jep komente;**

**Fushat kryesore të veprimit të organizatës;**

**Informatat e kontaktit të organizatës (adresa, e-mail, telefoni);**

**Data e dërgimit të komenteve.**

*Forma e kontributit është e hapur, mirëpo preferohet që kontributet tuaja t’i përfshini në kuadër të tabelës së bashkëngjitur më poshtë në këtë dokument, e cila përfshin çështjet kyçe tij*.

|  |  |  |  |
| --- | --- | --- | --- |
|  | **Çështjet kyçe** | **Komente rreth draftit aktual** | **Komente shtesë** |
| **1** | *Cili është mendimi juaj për përbërjen e komisionit për pranimin e mallit?* |  |  |
| **2** | *Opinion juaj lidhur me kërkesën për material shpenzues ( procedurat)?* |  |  |
| **3** |  *Mendimi juaj lidhur me procedurën e rimburësimit të depos, pranim–dorëzimin, procedimin e faturave dhe fletë përcjelljet e mallrave?* |  |  |